יו.אי. סנטה קולומה

אוניו אספורטיבה סנטה קולומה (בקטלאנית: Unió Esportiva Santa Coloma), הידוע גם בשם יו.אי. סנטה קולומה (בקטלאנית: UE Santa Coloma), הוא מועדון כדורגל אנדורי הממוקם בכפר סנטה קולומה, אנדורה לה ולה, המשחק בליגת העל האנדורית. המועדון נוסד ב-1986 ולו זכייה אחת באליפות ו-3 זכיות בגביע האנדורי.

 היסטוריה 
המועדון יו.אי סנטה קולומה הוקם ב-23 בספטמבר 1986 בכפר סנטה קולומה. בשנת 1996 הקים המועדון אקדמיה לכדורגל כדי לסייע בשיפור תחום הספורט באנדורה, ובמשך מספר שנים שימש כחממה עבור מועדוני הכדורגל הבכירים באנדורה כולל היריבה העירונית סנטה קולומה. בשנת 2006 הוקמה מחדש הקבוצה הבוגרת של המועדון לאחר שלא הייתה פעילה מספר שנים, ושנה לאחר מכן הצטרפה לליגה האנדורית השנייה. כבר בעונתה הראשונה, עונת 2007/2008, זכתה סנטה קולומה באליפות הליגה השנייה והעפילה לליגת העל האנדורית. בעונתה הראשונה בליגה הבכירה סיימה סנטה קולומה במקום החמישי, אך כבר בעונתה השנייה בליגה, עונת 2009/2010, סיימה הקבוצה במקום השני והעפילה לראשונה בתולדותיה למוקדמות הליגה האירופית. בסיבוב המוקדמות הראשון בליגה האירופית פגשה סנטה קולומה את מוגרן בודווה ממונטנגרו, אך הפסידה לה פעמיים והודחה.

ב-2013 זכה המועדון בתואר הראשון שלו, הגביע האנדורי לאחר שהקבוצה ניצחה 3–2 את סנט ז'וליה. שלוש שנים לאחר מכן ב-2016 הוכתרה שוב יו.אי. כמחזיקת הגביע לאחר שניצחה בגמר 3–2 את אנגורדני. שנה לאחר מכן הצליחה יו.אי. להגן על תוארה כשניצחה את יריבתה העירונית סנטה קולומה 1–0.

בין השנים 2010 ל-2017 העפילה סנטה קולומה למוקדמות הליגה האירופית 7 פעמים ב-8 עונות, אך כל משחקיה באירופה בשנים הללו הסתיימו בהפסדים. לאחר היעדרות של 4 עונות, שבה סנטה קולומה להתחרות במסגרת האירופית כשסיימה במקום השני בליגה בסיום עונת 2021/2022 והעפילה לסיבוב המוקדמות הראשון בקונפרנס ליג אך גם שם הפסידה פעמיים והודחה. בעונת 2023/2024 זכתה יו.אי. סנטה קולומה באליפות היסטורית וזכתה בכרטיס למוקדמות ליגת האלופות. בהופעת הבכורה שלה במוקדמות ליג האלופות פגשה סנטה קולמה את אלופות קוסובו בלקני, לאחר הפסד 1–2 בבית במשחק הראשון, הצליחה סנטה קולמה במשחק הגומלין להשיג ניצחון היסטורי במסגרת האירופית כשכבשה את השער היחיד במשחק בדקה ה-90, ושלחה את המשחק להארכה, בהארכה הכפילה סנטה קולומה את התוצאה אך בלקני כבשה שער גם כן והקבוצות ניגשו לדו-קרב פנדלים, בו ניצחה סנטה קולומה, ועברה לראשונה שלב במסגרת האירופית.

 אוהדים 
הכינוי של המועדון, המשתקף בסמל המועדון, הוא Esquirols (הסנאים), בשל מספר הסנאים שחיים סביב העיירה סנטה קולומה. יש מסורת ארוכת שנים למספר אוהדים ללבוש תחפושות של סנאים במשחק הבית האחרון של המועדון בכל עונה.

 הדרבי של סנטה קולומה 
הדרבי של סנטה קולומה מול השכנה סנטה קולומה. הולך ומתפתח למשחק בעל אמוציות, במיוחד החל מעונת 2009/2010 כאשר שני המועדונים התחרו על אליפות כשיו.אי. סיימה לבסוף רק במקום השני והפסידה את האליפות.

 תארים 
 ליגת העל האנדורית (1): 2023/2024
 הגביע האנדורי (4): 2013, 2016, 2017, 2024
 הסופרקאפ האנדורי (1): 2016
 ליגה אנדורית שנייה (1): 2007/2008

 תוצאות במסגרת האירופית 
בכל התוצאות (בית וחוץ) מספר השערים של סנטה קולומה מוצג ראשון.
עונה תחרות שלב מועדון בית חוץ תוצאה 2010/2011 הליגה האירופית שלב המוקדמות הראשון מוגרן בודווה 0–3 0–2 0–52011/2012 הליגה האירופיתשלב המוקדמות הראשון פקש0–10–40–52012/2013הליגה האירופיתשלב המוקדמות הראשון טוונטה0–30–60–92013/2014הליגה האירופיתשלב המוקדמות הראשון זרינסקי מוסטאר1–30–11–42014/2015הליגה האירופיתשלב המוקדמות הראשון מטלארג סקופיה0–30–20–52016/2017הליגה האירופיתשלב המוקדמות הראשון לוקומוטיבה זאגרב1–31–42–72017/2018הליגה האירופיתשלב המוקדמות הראשון אוסייק0–20–40–62022/2023הקונפרנס ליגשלב המוקדמות הראשון פרייד'פליק0–11–41–52024/2025ליגת האלופותשלב המוקדמות הראשון בלקני1–2 2–1 (ה) 3–3 (6–5 פ)שלב המוקדמות השני מיטיולן0–30–10–4הליגה האירופיתשלב המוקדמות השלישי ר.פ.ס.0–20–70–9הקונפרנס ליגשלב הפלייאוף ויקינגור רייקיאוויק0–00–50–5

 קישורים חיצוניים 


 הערות שוליים 

קטגוריה:קבוצות כדורגל שהוקמו ב-1986
קטגוריה:קבוצות כדורגל אנדוריות